Martin Johann Roth

Martin Johann Roth (1686 Pärnu – 30. jaanuar/10. veebruar 1750 Puhja) oli Eesti vaimulik.

Roth immatrikuleerus 12. juunil 1705 Academia Gustavo-Carolinasse (Pärnu ülikooli), kus õppis aastatel 1705–1709. Immatrikuleeriti 8. juunil 1709 Greifswaldi ülikooli.

Oli aastatel 1712–1720 Märjamaa Maarja koguduse õpetaja, teenis 1714–1720 ka Vigala Maarja kogudust. Aastatel 1721–1750 oli ta Puhja Püha Dionysiuse koguduse õpetaja, teenides 1721–1729 ka Rannu Püha Martini kogudust.

Roth oli Tartu suurgildi liige ja sai aastal 1722 Tartu linna kodanikuks.

Isiklikku 
Tema isa Johannes Roth oli Pärnu linnakooli rektor ja aastal 1692 Pärnu Nikolai koguduse (saksa koguduse) abiõpetaja. Tema poeg Martin Gottfried Roth oli Räpina Miikaeli koguduse õpetaja. Tema väimees Tobias Plaschnig oli Tartu Jaani koguduse ülemõpetaja.

Viited 

Märjamaa Maarja koguduse vaimulikud
Puhja Püha Dionysiuse koguduse vaimulikud
Rannu Püha Martini koguduse vaimulikud
Vigala Maarja koguduse vaimulikud
Eestimaa vaimulikud
Liivimaa vaimulikud
Tartu Ülikooli usuteaduskonna vilistlased
Tartu suurgildi liikmed
Sündinud 1686
Surnud 1750